Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 486/13/8802	Košice I, 26.6.2015
EEČ : 2-63-180-2015

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-  ako konateľ spoločnosti XXXXX s.r.o. so sídlom XXXXX, Rampová č. 5, IČO: XXXXX, zadržal a neodviedol riadne mesačnými výkazmi poistného a príspevkov vykázané a podľa zákona zrazené a vybrané poistné na sociálne poistenie za zamestnancov za obdobie 01/2011 až 03/2011 vo výške 518,26,-€, pričom k dátumu splatnosti poistného mala spoločnosť k dispozícii disponibilné finančné prostriedky, čím takto svojím konaním spôsobil Sociálnej poisťovni, pobočka XXXXX, Festivalovo námestie č. 1 v Košiciach škodu v celkovej  výške 518,26,-€, 

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ, Odboru kriminálnej polície XXXXX, sp. zn. ORP- 1597/5-OEK-KE-2013 BU z 13.01.2015 bolo podľa § 206 ods. 1 Trestného poriadku vznesené obvinenie XXXXX za prečin neodvedenia dane  a poistného  podľa  § 277 ods. 1, Trestného zákona, na tom skutkovom základe, ako je to uvedené vo výrokovej časti tohto uznesenia.

	Výsluchom XXXXX - splnomocneného zástupcu Sociálnej poisťovne a.s. bola vyčíslená výška neuhradeného poistného a príspevkov za zamestnancov. Pri svojom ďalšom výsluchu  poškodený potvrdil prijatie úhrady dlžného poškodeného  vo výške 518,26,-€ dňa 14.04.2015.

	Obvinený XXXXX vo svojom výsluchu uviedol, že dňa 14.04.2015 uhradil v pokladni Sociálnej poisťovne sumu 518,26,- ako dlžné poistné za zamestnancov za obdobie 01/2011 až 03/2011, o čom predložil doklad. 

	Uvedená skutočnosť je verifikovaná aj príjmovým pokladničným dokladom č. 340002929 z 14.04.2015, z ktorého je zrejmé, že do pokladneSociálnej poisťovne bola uhradená suma 518,26,-€.
	Prečinu neodvedenia dane a poistného sa podľa zákona dopustí ten, kto                v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona. 

	Podľa § 86 písm. e) Trestného zákona trestnosť prečinu neodvedenia dane            a poistného podľa § 277 Trestného zákona zaniká, ak splatná daň a jej príslušenstvo boli dodatočne zaplatené najneskôr v nasledujúci deň po dni, keď sa po skončení jeho vyšetrovania mohol oboznámiť s jeho výsledkami.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 ods. 2 Trestného zákona trestnosť trestného činu podľa ods. 1 písm. e) nezaniká, ak ide o páchateľa, ktorý bol za obdobný čin v predchádzajúcich 24 mesiacoch postihnutý, alebo ak trestné stíhanie páchateľa za obdobný čin bolo                                                                                              
v predchádzajúcich 24 mesiacoch zastavené z dôvodu zániku trestnosti trestného činu podľa ods. 1. 

	Obvinený uhradil dlžné poistné v  celej výške dňa 14.04.2015. Taktiež sa nepodarilo zistiť také skutočnosti, ktoré by napĺňali znenie § 86 ods. 2 Trestného zákona, čím došlo v zmysle § 86 ods. 1 písm. e) Trestného zákona  k zániku trestnosti prečinu neodvedenia dane a poistného podľa § 277 ods. 1 Trestného zákona.

	Vzhľadom k tomu, že uhradením splatnej dane v plnom rozsahu došlo             k zániku trestnosti činu, bolo  potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Marek Rajnič
prokurátor